Viktarinas

Viktarinas (kai kuriuose šaltiniuose Viktarina) – kaimas Lazdijų rajono savivaldybėje, 10 km į pietryčius nuo Veisiejų, pusiaukelėje kelio , 7 km į vakarus nuo Druskininkų. Seniūnaitijos centras.

Šiaurinė kaimo dalis prisišliejus prie Veisiejų regioninio parko, ją skalauja Vilkinio ežeras. Čia pat, truputį daugiau į pietus, kitam kaimo gale – Stirtų ežeras. Per kaimą vinguriuoja Vilkinės upelis, jungiantis abu ežerus. Be to, už 1 km į rytus telkšo Vidugašlio ežeras. Kaimas yra ganėtinai senas, išsidėstęs gražiame reljefe ir prisiglaudęs prie brandaus Leipalingio girios pušyno.

 Etimologija 
Pavadinimas kilęs iš vardo Vi̇̀ktoras, Vi̇̀ktaras, Vi̇̀ktaris.

 Istorija 

Viktarino dvaras minimas nuo 1819 m.

XIX a. pab. Viktarino palivarkas ir dvaras pateko į Seinų apskrities Leipalingio valsčių, Veisiejų parapiją.

Maždaug iki 1985 m. kaimas buvo Abarauskų apylinkės centras.

LTSR laikais Viktarinas buvo Ančios kolūkio pagalbinė gyvenvietė. Veikė ryšių skyrius, felčerių ir akušerių punktas (nuo 1961 m.), mokykla (1921–1949 m. pradinė, 1949–1961 m. septynmetė, 1961–1986 m. aštuonmetė, nuo 1986 m. devynmetė).

 Gyventojai 


 Šaltiniai 

 Literatūra 
 Viktarina (sud. Juozas Margelis). – Marijampolė: UAB „TeleSATpressa“, 2004. – 76 p.: iliustr. – ISBN 9955-607-12-2

Kategorija:Lazdijų rajono savivaldybės gyvenvietės